# Eiropas Savienības C 467A/2022

| | ISSN 1977-0952 |
| --- | --- |
| Eiropas Savienības
  Oficiālais Vēstnesis | C 467A |
| | |
| Izdevums latviešu valodā | Informācija un paziņojumi | 65. gadagājums2022. gada 8. decembris |

ISSN 1977-0952

Eiropas Savienības

Oficiālais Vēstnesis

C 467A

Izdevums latviešu valodā

Informācija un paziņojumi

65. gadagājums2022. gada 8. decembris

---

| Saturs | Lappuse |
| --- | --- |
| | V   Atzinumi |
| | ADMINISTRATĪVAS PROCEDŪRAS |
| | Eiropas Savienības Intelektuālā īpašuma birojs |
| 2022/C 467 A/01 | Paziņojums par vakanci – EUIPO izpilddirektors (vīr./siev.) (EXT/22/135/AD 15) | 1 |

Saturs

Lappuse

V   Atzinumi

ADMINISTRATĪVAS PROCEDŪRAS

Eiropas Savienības Intelektuālā īpašuma birojs

2022/C 467 A/01

Paziņojums par vakanci – EUIPO izpilddirektors (vīr./siev.) (EXT/22/135/AD 15)

EUIPO

1

---

| LV | |
| --- | --- |

LV

---

V Atzinumi

ADMINISTRATĪVAS PROCEDŪRAS

Eiropas Savienības Intelektuālā īpašuma birojs

| 8.12.2022 | LV | Eiropas Savienības Oficiālais Vēstnesis | CA 467/1 |
| --- | --- | --- | --- |

8.12.2022

LV

Eiropas Savienības Oficiālais Vēstnesis

CA 467/1

---

PAZIŅOJUMS PAR VAKANCI

EUIPO izpilddirektors (vīr./siev.) (EXT/22/135/AD 15)

(2022/C 467 A/01)

Eiropas Savienības Intelektuālā īpašuma birojs (EUIPO), turpmāk “Birojs”, meklē kandidātus Biroja izpilddirektora amatam.

| Amata nosaukums | EUIPO izpilddirektors (vīr./siev.) |
| --- | --- |
| Funkciju grupa/pakāpe | AD 15 |
| Līguma veids | Pagaidu darbinieks |
| Atsauce | EXT/22/135/AD 15_Executive Director |
| Pieteikumu iesniegšanas termiņš | 2023. gada 19. janvāris plkst. 24.00 pēc Alikantes laika (Centrāleiropas laika) |
| Darba vieta | Alikante, SPĀNIJA |
| Paredzētais darba uzsākšanas datums | 2023. gada 1. oktobris |

Amata nosaukums

EUIPO izpilddirektors (vīr./siev.)

Funkciju grupa/pakāpe

AD 15

Līguma veids

Pagaidu darbinieks

Atsauce

EXT/22/135/AD 15_Executive Director

Pieteikumu iesniegšanas termiņš

2023. gada 19. janvāris plkst. 24.00 pēc Alikantes laika (Centrāleiropas laika)

Darba vieta

Alikante, SPĀNIJA

Paredzētais darba uzsākšanas datums

2023. gada 1. oktobris

1.   PAMATINFORMĀCIJA

Vēsturiskā un juridiskā pamatinformācija

Biroju izveidoja ar Padomes Regulu (EK) Nr. 40/94 (1) (tagad Eiropas Parlamenta un Padomes Regulu (ES) 2017/1001 (2)) kā decentralizētu Eiropas Savienības (ES) aģentūru, lai piedāvātu IĪ tiesību aizsardzību uzņēmumiem un novatoriem visā ES un ārpus tās robežām. Ar Padomes Regulu (EK) Nr. 6/2002 (3) izveidoja reģistrēto Kopienas dizainparaugu, ar ko arī nodarbojas Birojs, un vēlāk ar Eiropas Parlamenta Regulu (ES) Nr. 386/2012 (4) uzticēja Birojam Eiropas Intelektuālā īpašuma tiesību pārkāpumu novērošanas centru.

Kopš dibināšanas 1994. gadā Birojs atrodas Spānijas pilsētā Alikantē, kur tas nodarbojas ar visā Eiropas Savienībā derīgu ES preču zīmju un reģistrēto Kopienas dizainparaugu reģistrēšanu. Darbs ES līmenī attiecas arī uz rīku un prakses konverģenci sadarbībā ar partneriem valstu un reģionu IĪ birojos ES visās dalībvalstīs, lietotājiem un citiem iestāžu partneriem. Visi kopā šie biroji veido Eiropas Savienības Intelektuālā īpašuma tīklu (ESIPN), kopīgi strādājot, lai piedāvātu lietotājiem konsekventu reģistrēšanas pieredzi gan valsts, gan ES līmenī.

Biroja valodas ir angļu, franču, vācu, itāļu un spāņu valoda.

EUIPO pārvaldība, vadība un struktūra

EUIPO pārvaldības struktūra sastāv no Valdes un Budžeta komitejas, kuru sastāvā ir pa vienam pārstāvim no katras dalībvalsts, diviem pārstāvjiem no Eiropas Komisijas un viena pārstāvja no Eiropas Parlamenta. EUIPO bauda juridisku, administratīvu un finansiālu autonomiju.

Biroja budžets 2022. gadam ir aptuveni 589 miljons EUR, un štatu sarakstā ir 1 172 amata vietas.

EUIPO sastāv no vairākiem funkcionāliem departamentiem, kuri atskaitās izpilddirektoram un/vai izpilddirektora vietniekam.

Lai gan Apelācijas padomes ir integrētas Biroja administratīvajā un vadības sistēmā, saskaņā ar ESPZR tās ir izveidotas kā atsevišķas vadības vienības Birojā, lai sniegtu neatkarīgu pārskatu par Biroja lēmumiem, un to lēmumus tālāk ir iespējams pārsūdzēt Eiropas tiesās Luksemburgā.

Plašāka informācija pieejama šajā tīmekļa vietnē:

https://euipo.europa.eu/ohimportal/lv/home

2.   PIENĀKUMI

Izpilddirektors vada Biroju un darbojas kā juridiskais pārstāvis. Viņš/viņa atskaitās Valdei un Budžeta komitejai un ir vispārīgi atbildīgs par EUIPO darbībām, kā arī nodrošina nosprausto mērķu sasniegšanu. Konkrētas formālās, juridiskās un administratīvās funkcijas saistībā uz šo amata vietu ir minētas ESPZR, jo īpaši tās 157. pantā.

Neskarot Komisijas, Valdes un Budžeta komitejas pilnvaras, izpilddirektors, pildot savus pienākumus, rīkojas neatkarīgi, kā arī nelūdz un nepieņem instrukcijas no nevienas valdības vai citas struktūrvienības.

Izpilddirektora pienākumi, jo īpaši, ir:

| — | Biroja darbības nodrošināšana saskaņā ar dažādām piemērojamām ES regulām, jo īpaši ESPZR, Kopienas Dizainparaugu regulu, Regulu par Intelektuālā īpašuma tiesību pārkāpumu novērošanas centru, kā arī Finanšu noteikumiem un Civildienesta noteikumiem, |
| --- | --- |

—

Biroja darbības nodrošināšana saskaņā ar dažādām piemērojamām ES regulām, jo īpaši ESPZR, Kopienas Dizainparaugu regulu, Regulu par Intelektuālā īpašuma tiesību pārkāpumu novērošanas centru, kā arī Finanšu noteikumiem un Civildienesta noteikumiem,

| — | sagatavošanas, konsultāciju un apstiprināšanas procesu savlaicīga nodrošināšana, t. i., daudzgadu stratēģiskās programmas projekta sagatavošana, ieskaitot Biroja stratēģiju starptautiskajai sadarbībai, kā arī daudzgadu personāla politikas plāna, gada darba programmas projekta, norādot aplēses par to, cik cilvēkresursu un finanšu resursu vajadzēs katrai darbībai, priekšlikumu Eiropas Sadarbības projektiem sagatavošana, |
| --- | --- |

—

sagatavošanas, konsultāciju un apstiprināšanas procesu savlaicīga nodrošināšana, t. i., daudzgadu stratēģiskās programmas projekta sagatavošana, ieskaitot Biroja stratēģiju starptautiskajai sadarbībai, kā arī daudzgadu personāla politikas plāna, gada darba programmas projekta, norādot aplēses par to, cik cilvēkresursu un finanšu resursu vajadzēs katrai darbībai, priekšlikumu Eiropas Sadarbības projektiem sagatavošana,

| — | Valdes pieņemto lēmumu īstenošanas nodrošināšana, |
| --- | --- |

—

Valdes pieņemto lēmumu īstenošanas nodrošināšana,

| — | savlaicīgas ziņošanas nodrošināšana Valdei par gada darbību, kā arī par daudzgadu stratēģiskās programmas progresu, |
| --- | --- |

—

savlaicīgas ziņošanas nodrošināšana Valdei par gada darbību, kā arī par daudzgadu stratēģiskās programmas progresu,

| — | savlaicīgu un regulāru turpmāko pasākumu un ziņošanas nodrošināšana par iekšējo un ārējo revīziju ziņojumiem, kā arī pasākumu ieviešana Savienības finansiālo interešu aizsardzībai pret krāpšanu, tostarp krāpšanas apkarošanas stratēģijas sagatavošana, kas jāapstiprina Budžeta komitejai, |
| --- | --- |

—

savlaicīgu un regulāru turpmāko pasākumu un ziņošanas nodrošināšana par iekšējo un ārējo revīziju ziņojumiem, kā arī pasākumu ieviešana Savienības finansiālo interešu aizsardzībai pret krāpšanu, tostarp krāpšanas apkarošanas stratēģijas sagatavošana, kas jāapstiprina Budžeta komitejai,

| — | Biroja budžeta īstenošanas ienākumu un izdevumu aplēšu sagatavošana, |
| --- | --- |

—

Biroja budžeta īstenošanas ienākumu un izdevumu aplēšu sagatavošana,

| — | pilnvaru izmantošana saskaņā ar Civildienesta noteikumiem par iecēlējiestādi un Nodarbinātības noteikumiem par iestādi, kurai ir pilnvaras slēgt darba līgumus, ko viņam attiecībā uz personālu uzticējusi Valde, |
| --- | --- |

—

pilnvaru izmantošana saskaņā ar Civildienesta noteikumiem par iecēlējiestādi un Nodarbinātības noteikumiem par iestādi, kurai ir pilnvaras slēgt darba līgumus, ko viņam attiecībā uz personālu uzticējusi Valde,

| — | vēršanās paplašinātajā Apelācijas padomē par tiesību jautājumiem atšķirīgas prakses gadījumā. |
| --- | --- |

—

vēršanās paplašinātajā Apelācijas padomē par tiesību jautājumiem atšķirīgas prakses gadījumā.

Mērķi, kas jāīsteno izpilddirektoram, ir:

| — | Biroja pārstāvēšana un saziņa ar plašu ieinteresēto personu loku un sabiedrību par visiem jautājumiem Biroja pilnvaru ietvaros, |
| --- | --- |

—

Biroja pārstāvēšana un saziņa ar plašu ieinteresēto personu loku un sabiedrību par visiem jautājumiem Biroja pilnvaru ietvaros,

| — | Biroja veiktspējas nepārtraukta uzlabošana atbilstoši kvalitātes standartiem, ko īpaši novērtē ar regulāriem lietotāju apmierinātības apsekojumiem, kā arī uzturot ISO standartus, |
| --- | --- |

—

Biroja veiktspējas nepārtraukta uzlabošana atbilstoši kvalitātes standartiem, ko īpaši novērtē ar regulāriem lietotāju apmierinātības apsekojumiem, kā arī uzturot ISO standartus,

| — | Biroja tiesu prakses izstrādes nodrošināšana, lai piešķirtajām tiesībām būtu attiecīga derīguma prezumpcija, un līdz ar to intelektuālā īpašuma tiesību harmonizēta sistēmas veicināšana, |
| --- | --- |

—

Biroja tiesu prakses izstrādes nodrošināšana, lai piešķirtajām tiesībām būtu attiecīga derīguma prezumpcija, un līdz ar to intelektuālā īpašuma tiesību harmonizēta sistēmas veicināšana,

| — | ciešu attiecību veidošana Eiropas Intelektuālā īpašuma tīklā, kā arī sadarbības pasākumu veicināšana minētā tīkla atbalstam saskaņā ar Biroja misiju par labu lietotājiem, kā arī aktīvi veicinot ES ekonomisko un sociālo izaugsmi pilnā saskaņā ar ES iestāžu politikām un programmām, |
| --- | --- |

—

ciešu attiecību veidošana Eiropas Intelektuālā īpašuma tīklā, kā arī sadarbības pasākumu veicināšana minētā tīkla atbalstam saskaņā ar Biroja misiju par labu lietotājiem, kā arī aktīvi veicinot ES ekonomisko un sociālo izaugsmi pilnā saskaņā ar ES iestāžu politikām un programmām,

| — | Biroja darbinieku efektīva vadība, kā arī laba komandas gara un darba vides sekmēšana, |
| --- | --- |

—

Biroja darbinieku efektīva vadība, kā arī laba komandas gara un darba vides sekmēšana,

| — | viņa/viņas funkciju un pienākumu attiecīga deleģēšanas līmeņa nodrošināšana. |
| --- | --- |

—

viņa/viņas funkciju un pienākumu attiecīga deleģēšanas līmeņa nodrošināšana.

3.   ATBILSTĪBAS KRITĒRIJI

Lai kandidātus pielaistu šai atlases procedūrai, viņiem līdz pieteikumu iesniegšanas termiņam ir jāizpilda visi turpmāk norādītie nosacījumi.

Vispārīgie nosacījumi (5)

| — | Jābūt vienas Eiropas Savienības dalībvalsts pilsonim un tiesīgam izmantot visas pilsoņu tiesības. |
| --- | --- |

—

Jābūt vienas Eiropas Savienības dalībvalsts pilsonim un tiesīgam izmantot visas pilsoņu tiesības.

| — | Jābūt izpildītām jebkādām tiesību aktu prasībām attiecībā uz militāro dienestu. |
| --- | --- |

—

Jābūt izpildītām jebkādām tiesību aktu prasībām attiecībā uz militāro dienestu.

| — | Jāpiemīt paredzēto pienākumu veikšanai piemērotām rakstura (6) īpašībām. |
| --- | --- |

—

Jāpiemīt paredzēto pienākumu veikšanai piemērotām rakstura (6) īpašībām.

| — | Jābūt ar tādu veselības stāvokli, kas ļauj veikt ar amatu saistītos pienākumus. |
| --- | --- |

—

Jābūt ar tādu veselības stāvokli, kas ļauj veikt ar amatu saistītos pienākumus.

| — | Jābūt spējīgam pabeigt pilnu piecu gadu pilnvaru ciklu no amatā stāšanās datuma pirms pensijas vecuma sasniegšanas, t. i., tā mēneša beigām, kad attiecīgais kandidāts sasniedz 66 gadu vecumu (7). Paredzamais amatā stāšanās datums ir 2023. gada 1. oktobris. |
| --- | --- |

—

Jābūt spējīgam pabeigt pilnu piecu gadu pilnvaru ciklu no amatā stāšanās datuma pirms pensijas vecuma sasniegšanas, t. i., tā mēneša beigām, kad attiecīgais kandidāts sasniedz 66 gadu vecumu (7). Paredzamais amatā stāšanās datums ir 2023. gada 1. oktobris.

Biroja izpilddirektors, kura amata laiks ir pagarināts, nevar piedalīties citā atlases procedūrā uz to pašu amata vietu viņa kopējā amata laika beigās.

Izglītība

| — | Jābūt izglītības līmenim, kas atbilst pabeigtai augstskolas izglītībai, ko apliecina diploms, ja parastais augstskolas mācību laiks ir četri gadi vai vairāk.
  vai |
| --- | --- |

—

Jābūt izglītības līmenim, kas atbilst pabeigtai augstskolas izglītībai, ko apliecina diploms, ja parastais augstskolas mācību laiks ir četri gadi vai vairāk.

vai

| — | Jābūt izglītības līmenim, kas atbilst pabeigtai augstskolas izglītībai, ko apliecina diploms, un vismaz viena gada profesionālajai pieredzei, ja parastais augstskolas mācību laiks ir vismaz trīs gadi. |
| --- | --- |

—

Jābūt izglītības līmenim, kas atbilst pabeigtai augstskolas izglītībai, ko apliecina diploms, un vismaz viena gada profesionālajai pieredzei, ja parastais augstskolas mācību laiks ir vismaz trīs gadi.

Profesionālā pieredze (8)

Līdz pieteikuma iesniegšanas termiņam jābūt vismaz 15 gadu profesionālai pieredzei (16 gadu pieredzei trīs gadu diploma gadījumā), kas iegūta pēc attiecīgā diploma iegūšanas.

No šiem profesionālas pieredzes 15 gadiem vismaz pieciem gadiem jābūt nostrādātiem jomā, kas ir salīdzināma ar Biroja darbību.

Turklāt vismaz pieciem no šiem 15 gadiem profesionālajai pieredzei jābūt iegūtai amatā ar būtiskiem vadības pienākumiem (9).

Profesionālās pieredzes periodi jomā, kas salīdzināma ar Biroja darbību, un profesionālā pieredze, kas gūta amatā ar būtiskiem vadības pienākumiem, drīkst pārklāties.

Valodu prasmes

| — | Jābūt labām vienas ES oficiālās valodas zināšanām (minimālais līmenis C1) – 1. valoda. |
| --- | --- |

—

Jābūt labām vienas ES oficiālās valodas zināšanām (minimālais līmenis C1) – 1. valoda.

| — | Jābūt apmierinošām vienas Biroja valodas zināšanām (minimālais līmenis B2) darba pienākumu izpildei nepieciešamajā līmenī – 2. valoda (10). |
| --- | --- |

—

Jābūt apmierinošām vienas Biroja valodas zināšanām (minimālais līmenis B2) darba pienākumu izpildei nepieciešamajā līmenī – 2. valoda (10).

Biroja piecas valodas ir angļu (EN), franču (FR), vācu (DE), itāļu (IT) un spāņu (ES) valoda. Šie līmeņi atbilst Eiropas vienotā valodu prasmes līmeņa noteikšanas sistēmai (11).

4.   ATLASES KRITĒRIJI/PRIEKŠROCĪBAS

Lai atlasītu vislabāk kvalificētos kandidātus intervijai, tiks izmantoti un individuāli izvērtēti šādi kritēriji:

| a) | Vadības pieredze, jo īpaši:






  — | apliecināta darba pieredze augsta līmeņa vadītāja amatā vienā vai vairākās organizācijās, kas pēc apmēra, rakstura un/vai sarežģītības ir salīdzināmas ar Biroju, |
| --- | --- | --- |

a)

Vadības pieredze, jo īpaši:

—

apliecināta darba pieredze augsta līmeņa vadītāja amatā vienā vai vairākās organizācijās, kas pēc apmēra, rakstura un/vai sarežģītības ir salīdzināmas ar Biroju,

| — | būtisku vadības pienākumu pildīšana augstākās vadības līmeni, tostarp cilvēkresursu un budžeta resursu plānošana un finanšu pārvaldība, |
| --- | --- |

—

būtisku vadības pienākumu pildīšana augstākās vadības līmeni, tostarp cilvēkresursu un budžeta resursu plānošana un finanšu pārvaldība,

| — | apliecināta pieredze darbā ar institucionāliem jautājumiem vai šādu jautājumu vadībā, |
| --- | --- |

—

apliecināta pieredze darbā ar institucionāliem jautājumiem vai šādu jautājumu vadībā,

| — | labas izpratnes apliecināšana par sabiedrisko pakalpojumu vidi, kurā Birojs darbojas, |
| --- | --- |

—

labas izpratnes apliecināšana par sabiedrisko pakalpojumu vidi, kurā Birojs darbojas,

| — | pieredze starptautiskās sarunās un/vai sadarbībā, |
| --- | --- |

—

pieredze starptautiskās sarunās un/vai sadarbībā,

| — | pieredze ar vadības prakses nomaiņu. |
| --- | --- |

—

pieredze ar vadības prakses nomaiņu.

| b) | Tehniskas zināšanas un/vai pieredze, jo īpaši:






  — | preču zīmju un dizainparaugu jomā, |
| --- | --- | --- |

b)

Tehniskas zināšanas un/vai pieredze, jo īpaši:

—

preču zīmju un dizainparaugu jomā,

| — | par Eiropas IĪ vidi un likumdošanu, tostarp viltošanas un pārkāpšanas jautājumiem, |
| --- | --- |

—

par Eiropas IĪ vidi un likumdošanu, tostarp viltošanas un pārkāpšanas jautājumiem,

| — | par Eiropas Savienības iestādēm, to darbību un sadarbību, |
| --- | --- |

—

par Eiropas Savienības iestādēm, to darbību un sadarbību,

| — | par organizācijām, kas sniedz pakalpojumus valsts vai uzņēmējdarbības nozarei, |
| --- | --- |

—

par organizācijām, kas sniedz pakalpojumus valsts vai uzņēmējdarbības nozarei,

| — | spēja apliecināt kompetences, kas saistītas ar augsta līmeņa ārējo komunikāciju, piemēram, uzstāšanos konferencēs, komunikāciju ar presi un citiem plašsaziņas līdzekļiem. |
| --- | --- |

—

spēja apliecināt kompetences, kas saistītas ar augsta līmeņa ārējo komunikāciju, piemēram, uzstāšanos konferencēs, komunikāciju ar presi un citiem plašsaziņas līdzekļiem.

| c) | Cita pieredze un zināšanas, jo īpaši:






  — | darba vidē – pierādītas spējas strādāt daudzkultūru un/vai starptautiskā vidē. |
| --- | --- | --- |

c)

Cita pieredze un zināšanas, jo īpaši:

—

darba vidē – pierādītas spējas strādāt daudzkultūru un/vai starptautiskā vidē.

| d) | Valodas:






  — | profesionāla pieredze, strādājot darbā, kurā darba valoda nav kandidāta dzimtā valoda; |
| --- | --- | --- |

d)

Valodas:

—

profesionāla pieredze, strādājot darbā, kurā darba valoda nav kandidāta dzimtā valoda;

| — | jebkuras citas Biroja valodas (EN, FR, DE, IT, ES) labas zināšanas (minimālais līmenis C1) neatkarīgi no valodām, kas minētas 3. punktā – 3. valoda un citas. |
| --- | --- |

—

jebkuras citas Biroja valodas (EN, FR, DE, IT, ES) labas zināšanas (minimālais līmenis C1) neatkarīgi no valodām, kas minētas 3. punktā – 3. valoda un citas.

Papildus iepriekš minētajiem kritērijiem kandidātus, kurus uzaicina uz interviju, vērtē arī attiecībā pēc turpmāk norādītajiem kritērijiem.

| e) | Kompetences, jo īpaši:






  — | komunikācija: Skaidra un precīza gan mutiska, gan rakstiska komunikācija, kā arī vienprātības panākšana rezultātu sasniegšanai, |
| --- | --- | --- |

e)

Kompetences, jo īpaši:

—

komunikācija: Skaidra un precīza gan mutiska, gan rakstiska komunikācija, kā arī vienprātības panākšana rezultātu sasniegšanai,

| — | analīze un problēmu risināšana: kritisku faktu apzināšana sarežģītos jautājumos, kā arī radošu un praktisku risinājumu izstrāde, |
| --- | --- |

—

analīze un problēmu risināšana: kritisku faktu apzināšana sarežģītos jautājumos, kā arī radošu un praktisku risinājumu izstrāde,

| — | spēja strādāt kolektīvā: sadarbība gan ar saviem tiešajiem kolēģiem, gan ar kolēģiem no citām nodaļām vai organizācijām, kā arī cilvēku dažādības respektēšana; komandas gara sajūtas radīšana, nosakot kopīgus mērķus un apmainoties ar zināšanām un pieredzi, |
| --- | --- |

—

spēja strādāt kolektīvā: sadarbība gan ar saviem tiešajiem kolēģiem, gan ar kolēģiem no citām nodaļām vai organizācijām, kā arī cilvēku dažādības respektēšana; komandas gara sajūtas radīšana, nosakot kopīgus mērķus un apmainoties ar zināšanām un pieredzi,

| — | mācīšanās un pilnveidošanās: personīgo prasmju un zināšanu pilnveidošana un uzlabošana par organizāciju un tās vidi; vēlme apmācīt citus, dalīties ar zināšanām un sistemātiski uzlabot darba metodes, |
| --- | --- |

—

mācīšanās un pilnveidošanās: personīgo prasmju un zināšanu pilnveidošana un uzlabošana par organizāciju un tās vidi; vēlme apmācīt citus, dalīties ar zināšanām un sistemātiski uzlabot darba metodes,

| — | prioritāšu noteikšana un organizatoriskās prasmes: spēja pievērst galveno uzmanību svarīgākajiem uzdevumiem, elastīgi strādāt un efektīvi organizēt savu un kolēģu darbu, |
| --- | --- |

—

prioritāšu noteikšana un organizatoriskās prasmes: spēja pievērst galveno uzmanību svarīgākajiem uzdevumiem, elastīgi strādāt un efektīvi organizēt savu un kolēģu darbu,

| — | kvalitāte un rezultāti: uzņemties personīgu atbildību un iniciatīvu, lai darbu paveiktu ļoti labi atbilstoši spēkā esošajām procedūrām; demonstrēt skaidru orientāciju uz klientu (iekšēji un ārēji); veidot sistemātiskus un metodiskus procesus paša un savas komandas projektos un darbā, |
| --- | --- |

—

kvalitāte un rezultāti: uzņemties personīgu atbildību un iniciatīvu, lai darbu paveiktu ļoti labi atbilstoši spēkā esošajām procedūrām; demonstrēt skaidru orientāciju uz klientu (iekšēji un ārēji); veidot sistemātiskus un metodiskus procesus paša un savas komandas projektos un darbā,

| — | elastība: spēja saglabāt efektīvu darbspēju spriedzes apstākļos, strādāt elastīgi un pielāgoties mainīgai darba videi; spēja rosināt citus rīkoties tāpat un pielāgot savu un komandas pieeju, ņemot vērā apstākļu izmaiņas, |
| --- | --- |

—

elastība: spēja saglabāt efektīvu darbspēju spriedzes apstākļos, strādāt elastīgi un pielāgoties mainīgai darba videi; spēja rosināt citus rīkoties tāpat un pielāgot savu un komandas pieeju, ņemot vērā apstākļu izmaiņas,

| — | vadība: vadīt cilvēkus un komandas, lai sasniegtu rezultātus. |
| --- | --- |

—

vadība: vadīt cilvēkus un komandas, lai sasniegtu rezultātus.

5.   ATLASES PROCEDŪRA

Vispārīgi noteikumi

Atlases procedūra notiek Biroja Valdes vadībā.

Sagatavošanās darbs

Valdes iecelta Sagatavošanās apakškomiteja veic pieteikumu sākotnējo izvērtēšanu un vada priekšatlases intervijas ar vislabāk kvalificētajiem kandidātiem.

Ar pielaistajiem kandidātiem, kuru pieteikumi liecina par visaugstāko kvalifikāciju saskaņā ar atlases kritērijiem, kas sīki izklāstīti 4. punktā, Atlases komisija, iespējams, sazinās, lai pārbaudītu viņu valodas prasmes), kā arī pārliecinātos par viņu profesionālo pieredzi un/vai prasmēm, zināšanām un kompetencēm. Kandidātus, ar kuriem notikusi sazināšanās priekšatlases posmā, var neuzaicināt uz interviju. Šādu sazināšanos var izmantot kā vienu no soļiem, atlasot vispiemērotākos kandidātus, kurus aicināt uz priekšatlases interviju.

Sagatavošanās apakškomiteja informē kandidātus par procedūras norisi atbilstoši Valdes piešķirto pilnvaru specifikācijām.

Priekšatlases intervijas

Priekšatlases intervijas notiek Alikantē (12). Uz intervijām uzaicinātos kandidātus savlaicīgi informē par precīzu datumu un laiku. Intervija notiek kādā no Biroja darba valodām (EN, DE, ES, FR, IT), kas nav pieteikuma veidlapā norādītā kandidāta dzimtā valoda.

Intervijas mērķis ir apstiprināt kandidātu atbilstību amatam noteiktajām prasībām, kas sniegtas šajā paziņojumā par vakanci, lai noteiktu, vai viņi ir piemēroti uzklausīšanai Valdē.

Pēc priekšatlases intervijām Sagatavošanās apakškomiteja sagatavo ziņojumu Valdei par sagatavošanās darbu, iekļaujot saraksta projektu ar vismaz trīs vislabāk kvalificētajiem kandidātiem (ja iespējams), kurus aicināt uz uzklausīšanu Valdē.

Uzklausīšana valdē

Vislabāk kvalificēto kandidātu uzklausīšana notiek Alikantē. Uz uzklausīšanu uzaicinātos kandidātus savlaicīgi informē par datumu un laiku. Uzklausīšana notiek kādā no Biroja darba valodām (EN, FR, DE, IT, ES), kas nav pieteikuma veidlapā norādītā kandidāta dzimtā valoda.

Valdes locekļi uzdod kandidātam jautājumus, pārbaudot kandidāta zināšanas un pieredzi jautājumos saistībā veicamajiem pienākumiem un citus šajā paziņojumā par vakanci ietvertos kritērijus.

Kandidātu saraksts un iecelšana amatā

Pēc kandidātu uzklausīšanas Valde lemj par ne vairāk kā trīs kandidātu iekļaušanu sarakstā, ko piedāvā Padomei atbilstoši ESPZR 158. pantam.

Pirms iecelšanas amatā, ko veic Padome, Valdes ieteiktos kandidātus var lūgt sagatavot paziņojumu jebkurai kompetentai Eiropas Parlamenta komitejai un atbildēt uz tās deputātu uzdotajiem jautājumiem.

6.   NODARBINĀTĪBAS NOSACĪJUMI

Padome ieceļ sekmīgo kandidātu no Biroja Valdes piedāvātā saraksta. Pilnvaru laiks ir pieci gadi. Šajā sakarībā lūgums ņemt vērā, ka kandidātam jābūt spējīgam pabeigt pirmo piecu gadu pilnvaru laiku pirms pensijas vecuma sasniegšanas, t. i., pirms tā mēneša beigām, kad viņam/viņai paliek 66 gadi (13), no datuma, kad piedāvā un vienojas par stāšanos darbā.

Ieceltajam kandidātam kā pagaidu darbiniekam tiek piedāvāts AD kategorijas 15. pakāpes līgums saskaņā ar CEOS 2. panta a) punktu.

Pašreizējā mēneša pamatalga šīs pakāpes pirmajam posmam ir 17 639,97 EUR. Algu papildina pabalsti saistībā ar ģimenes stāvokli un apgādājamiem bērniem. Turklāt tiek nodrošināti dažādi pārcelšanās pabalsti un apmaksāti ceļa izdevumi, kā arī negadījumu un veselības apdrošināšana un iemaksas pensiju shēmā. Algai piemēro ES nodokli un citus atvilkumus, kas noteikti Eiropas Savienības Pārējo darbinieku nodarbināšanas kārtībā. Algai tomēr nepiemēro dalībvalsts nodokli. Apgādībā esoši bērni bez maksas var mācīties Eiropas skolā Alikantē.

Saskaņā ar ESPZR 158. pantu pēc izpilddirektora snieguma, kā arī turpmāko Biroja uzdevumu un problēmjautājumu izvērtējuma. izpilddirektora pilnvaru termiņu var vienu reizi pagarināt uz laiku, kas nepārsniedz piecus gadus.

Darba attiecības var beigties vai nu termiņa beigās, vai pēc ieceltā izpilddirektora lūguma, paziņojot par to trīs mēnešus iepriekš.

Neatkarība un interešu deklarācija

Atbilstoši ESPZR 157. pantam izpilddirektors neatkarīgi pilda savus pienākumus, kā arī nelūdz un nepieņem instrukcijas no nevienas valdības vai citas iestādes. Izpilddirektoru var atcelt no amata, tikai pamatojoties uz Padomes lēmumu, kura rīkojas pēc Valdes priekšlikuma saskaņā ar procedūru, kas noteikta ESPZR 158. panta 2. punktā.

Ieceltajam izpilddirektoram tādēļ lūdz parakstīt saistību deklarāciju par apņemšanos darboties neatkarīgi sabiedrības labā un deklarāciju par interesēm, ko varētu uzskatīt par tādām, kas ietekmē viņa(-as) neatkarību. Kandidātiem savā pieteikumā jāapstiprina gatavība to darīt.

Sakarā ar funkciju īpašo raksturu kandidātiem, kuri uzaicināti uz interviju, lūdz parakstīt deklarāciju attiecībā uz viņu pašreizējām vai nākotnes interesēm, ko varētu uzskatīt par tādām, kas kaitē viņu neatkarībai.

7.   KĀ PIETEIKTIES

Kandidātiem ir jāizmanto Biroja tīmekļa vietnē pieejamā pieteikuma veidlapa: https://euipo.europa.eu/ohimportal/en/vacancies

Pieteikumus jāiesniedz pa e-pastu, sūtot uz šādu e-pasta adresi:

MBBCSecretariat@euipo.europa.eu.

Pieteikumi jābūt saņemtiem līdz 2023. gada 19. janvārim plkst. 24.00.

Lūgums ņemt vērā, ka jāaizpilda visas veidlapas sadaļas. Nepilnīgu pieteikuma veidlapu (piemēram, ar tādām norādēm kā “CV un motivācijas vēstuli skatīt pielikumā”) neņem vērā.

Kandidātiem, kurus uzaicina uz priekšatlases interviju (sk. 5. punktu “Atlases procedūra”),), līdz piekšatlases intervijas laikam un, ņemot vērā Sagatavošanās apakškomitejas norādīto datumu, lūdz arī iesniegt dokumentus, kas apliecina noteiktās pamatprasības un citas pieteikumā norādītās kvalifikācijas un pieredzi:

| — | personu apliecinoša dokumenta (piemēram, pases vai identifikācijas kartes) kopiju, |
| --- | --- |

—

personu apliecinoša dokumenta (piemēram, pases vai identifikācijas kartes) kopiju,

| — | diplomu kopijas, |
| --- | --- |

—

diplomu kopijas,

| — | ar 3. punktā minēto profesionālo pieredzi saistīto apliecību kopijas. |
| --- | --- |

—

ar 3. punktā minēto profesionālo pieredzi saistīto apliecību kopijas.

Citi dokumenti, jo īpaši curriculum vitae, netiks ņemti vērā. Jāpiezīmē, ka vērā neņem jebkuras kvalifikācijas vai profesionālo pieredzi, ko nevar apliecināt ar dokumentāriem pierādījumiem, piemēram, ar diplomu vai darba izziņu kopijām, un tā rezultātā pieteikumu var noraidīt.

8.   VIENLĪDZĪGAS IESPĒJAS

Birojs piemēro vienlīdzīgu iespēju politiku un pieņem pieteikumus neatkarīgi no kandidātu dzimuma, rases, ādas krāsas, etniskās vai sociālās izcelsmes, ģenētiskajām īpatnībām, valodas, reliģijas vai ticības, politiskajiem vai jebkuriem citiem uzskatiem, piederības nacionālajai minoritātei, īpašuma, izcelsmes, invaliditātes, vecuma vai seksuālās orientācijas.

9.   PERSONAS DATU AIZSARDZĪBA

Birojs kā struktūra, kas atbildīga par atlases procedūras organizēšanu, nodrošina kandidātu personas datu apstrādi atbilstoši prasībām, kas noteiktas Eiropas Parlamenta un Padomes Regulā (ES) 2018/1725 (14). Tas īpaši attiecas uz šādu datu konfidencialitāti un drošību.

10.   APELĀCIJA

Ja kandidāts uzskata, ka konkrēts lēmums ir nelabvēlīgi viņu ietekmējis, viņš/viņa jebkurā atlases posmā var iesniegt sūdzību saskaņā ar Civildienesta noteikumu 90. panta 2. punktu, nosūtot to uz šādu adresi:

| EUIPO – European Union Intellectual Property Office |
| --- |
| Human Resources Department |
| Avenida de Europa 4 |
| 03008 Alicante |
| SPĀNIJA |

EUIPO – European Union Intellectual Property Office

Human Resources Department

Avenida de Europa 4

03008 Alicante

SPĀNIJA

Viņš/viņa var arī iesniegt tiesā apelāciju saskaņā ar Līguma par Eiropas Savienības darbību 270. pantu un Civildienesta noteikumu 91. pantu, adresējot to:

| General Court |
| --- |
| Rue du Fort Niedergrünewald |
| L-2925 Luxembourg |
| LUKSEMBURGA |

General Court

Rue du Fort Niedergrünewald

L-2925 Luxembourg

LUKSEMBURGA

Informāciju par to, kā iesniegt sūdzību, lūdzu, meklējiet Vispārējās tiesas tīmekļa vietnē: https://curia.europa.eu/jcms/jcms/Jo2_7033/lv/

11.   PAPILDINFORMĀCIJA

Saziņai ar Biroju, Sagatavošanās apakškomiteju vai Valdi jautājumos par šo atlases procedūru lūdzam sūtīt e-pastu uz e-pasta adresi MBBCSecretariat@euipo.europa.eu.

Kandidātiem atgādina, ka Sagatavošanās apakškomitejas darbs ir konfidenciāls. Kandidātiem un citām personām kandidātu vārdā ir aizliegts tieši vai netieši sazināties ar šīs apakškomitejas locekļiem.

- Jebkura atsauce šajā paziņojumā attiecībā uz vīriešu dzimuma personu ir jāsaprot arī kā atsauce uz sieviešu dzimuma personu.

** Ja pastāv neatbilstības starp valodu versijām, teksts angļu valodā uzskatāms par pareizo versiju.

---

(1)  Padomes Regula (EK) Nr. 40/94 (1993. gada 20. decembris) par Kopienas preču zīmi (OV L 11, 14.1.1994., 1. lpp.).

(2)  Eiropas Parlamenta un Padomes Regula (ES) 2017/1001 (2017. gada 14. jūnijs) par Eiropas Savienības preču zīmi (OV L 154, 16.6.2017., 1. lpp.) (“ESPZR”).

(3)  Padomes Regula (EK) Nr. 6/2002 (2001. gada 12. decembris) par Kopienas dizainparaugiem (OV L 3, 5.1.2002., 1. lpp.).

(4)  Eiropas Parlamenta un Padomes Regula (ES) Nr. 386/2012 (2012. gada 19. aprīlis) par tādu uzdevumu uzticēšanu Iekšējā tirgus saskaņošanas birojam (preču zīmes un dizainparaugi), kuri saistīti ar intelektuālā īpašuma tiesību piemērošanu, tostarp par publiskā un privātā sektora pārstāvju sapulcēšanu Eiropas Intelektuālā īpašuma tiesību pārkāpumu novērošanas centrā (OV L 129, 16.5.2012., 1. lpp.).

(5)  Lūdzam skatīt Eiropas Savienības Pārējo darbinieku nodarbināšanas kārtības (CEOS) 12. pantu. Padomes Regula Nr. 31 (EEK), 11 (EAEK), ar kuru nosaka Eiropas Ekonomikas kopienas un Eiropas Atomenerģijas kopienas Civildienesta noteikumus un Pārējo darbinieku nodarbināšanas kārtību (OV 45, 14.6.1962., 1385. lpp.). Konsolidēts teksts: https://eur-lex.europa.eu/eli/reg/1962/31(1)/2014-05-01.

(6)  Kandidāts nekādā gadījumā nedrīkst būt tiesāts vai atzīts par vainīgu kriminālnoziegumā

(7)  Saskaņā ar CEOS 47. panta a) punktu.

(8)  Profesionālo pieredzi skaita no datuma, kad iegūts diploms, kas norādīts atbilstības kritēriju sadaļā “Izglītība”.

(9)  Pieteikumu iesniedzējiem ir jāapraksta visa viņu iegūtā vadības pieredze, pieteikuma veidlapā norādot 1) vadošā amata nosaukumu un pildīto funkciju, 2) šajos amatos pārraudzīto darbinieku skaitu, 3) attiecīgā gadījumā pārvaldītā budžeta apjomu, 4) augšupējo un lejupējo hierarhijas līmeņu skaitu, kā arī vienāda ranga darbinieku skaitu organizācijā.

(10)  1. un 2. valodai jābūt atšķirīgām.

(11)  https://www.coe.int/en/web/common-european-framework-reference-languages/table-1-cefr-3.3-common-reference-levels-global-scale

(12)  Īpašos gadījumos intervijas var norisināties tiešsaistē.

(13)  Skatīt Eiropas Savienības Pārējo darbinieku nodarbināšanas kārtības 47. panta a) punktu.

(14)  Eiropas Parlamenta un Padomes Regulā (ES) 2018/1725 (2018. gada 23. oktobris) par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (OV L 295, 21.11.2018., 39. lpp.).

---